見食評好多人話排隊好好食，老實講，我去福榮街十次有約九次或以上都唔見有人排隊。星期六中午12：45左右到都係唔洗等位。叫咗豬腸、魚旦、魷魚、唔記得蟹定蝦卷粗面加凍檸茶少甜。個卷就只有一條剪開少咗啲，其他餸份量都好夠又夠入味。好多時去茶餐廳叫少甜都超甜，呢到少甜檸茶絕不失望堅少甜。請阿姐比少少沙爹汁試吓，阿姐好豪比咗一大，但超辣，可能我唔太食到辣椒油嘅辣啦。4餸面加大杯凍飲$42算係唔貴啦，因為面底份量比其他車仔面檔嘅大。如果唔洗點排隊都值得試吓，因為我最憎要排隊等位